text: [{"text_idx": "#000003", "text": "Haleellaa Israa\u2019el Gazzaa keessatti raawwataa jirtuun namoonni madaahuu fi gamoowwan heddu barbadaayuu gabaafame"}, {"text_idx": "#000004", "text": "Israa\u2019el haleellaa halkan edaa Gazzaa keessatti raawwatteen yoo xiqqaate namoonni torba madaahuu qondaltonni Falasxiin beeksisan. Dabalataanis waajjira hogganaa garee Hamaas dabalatee manneen jireenyaa heddu haleellaa kanaan barbadaayanii jiru."}, {"text_idx": "#000005", "text": "Haleellaa Israa\u2019el kana hordofuun hidhattoonni Falasxiin rokkeetota gara Israa\u2019el kan dhukaasan yoo tahu, Israa\u2019el ammoo waraana lafoo taankiin deeggaramu gara daangaa Gazzaa dhiheessitee jirti. Ganama har\u2019aa Jaarsummaa mootummaa Masriitiin gamni lamaanuu dhukaasa dhaabuuf walii galuu eega gabaafamee booda, Israa\u2019el haleellaa xiyyaaraan raawwattu addaan kuttee jirti. Haata\u2019u malee loltoonni Israa\u2019el fi hidhattoonni Falasxiin daangaa irratti walitti dhukaasuu gabaafame."}]